एबीवीपी इकाई हमीरपुर ने कहा कि वह गेट के बाहर कॉलेज में पैदा हुए गुंडागर्दी के माहौल के विरोध में नारेबाजी कर रहे थे कि कॉलेज कैंपस के अंदर ही एसएफआई ने नारेबाजी करना शुरू कर दी। इकाई अध्यक्ष अनुराग पटियाल ने कहा कि कॉलेज कैंपस के अंदर नारेबाजी करता देख उन्होंने भी कॉलेज के अंदर नारेबाजी करना शुरू कर दी। उन्होंने कहा कि एसएफआई के कार्यकर्ताओं ने उन्हें उकसाया। एसफआई कॉलेज के माहौल को खराब करने का कार्य कर रही है। इस मौके पर इकाई सचिव पुष्पदीप, सौरभ, जिला संयोजक सचिन लगवाल आदि मौजूद रहे।